Diari Oficial de la Generalitat Valenciana


Sumari del DOGV 8028, del 27-04-2017 (2017/2630)

Notificació de la sentència dictada en el procediment sobre mesures de fills extramatrimonials número 762/2016.
---------------------------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2630


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment sobre mesures de fills extramatrimonials número 762/2016. [2017/2630]  
Mesures fills extramatrimonials contenciós número 762/2016  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, que en el judici a què es fa referència s'ha dictat la sentència que té l'encapçalament i la part dispositiva que, literalment, són com segueix:  
  
«José Luis Conde-Pumpido García, magistrat jutge de Primera Instància número 7 de Castelló de la Plana, he conegut aquestes actuacions sobre mesures de fills extramatrimonials número 762/2016, promogudes per Jerónimo Vela Mije, representat per la procuradora la senyora Bermell Espeleta i defés pel lletrat el senyor Mifsud García, contra Daniela Yani Alzugaray Aguilar, en rebel·lia, i en què ha sigut part el Ministeri Fiscal.  
Dispositiva  
Estime parcialment la demanda formulada per la procuradora la senyora Bermell Espeleta, en nom i representació de Jerónimo Vela Mije, contra Daniela Yani Alzugaray Aguilar, i decrete l'adopció de les mesures següents:  
1. Atribuïsc al pare la guarda i custòdia i l'exercici exclusiu de la pàtria potestat respecte dels fills menors, M. i S.  
2. Establisc, tret del que lliurement puguen acordar les parts en cada moment, el següent règim de visites entre la mare i els fills menors: tots els dissabtes a la vesprada, des de les 17.00 fins a les 18.00 hores; la mare els haurà de replegar i tornar al domicili del pare, el qual podrà estar present a les visites si els fills expressen rebuig d'estar a soles amb la mare.  
3. La mare abonarà, en concepte de pensió d'aliments per als seus fills, la suma de 150 euros mensuals per a cada fill (300 € en total), que ingressarà dins dels cinc primers dies de cada mes en el compte bancari que designe el pare, i que s'actualitzarà anualment d'acord amb les variacions de l'índex de preus de consum.  
4. Les despeses extraordinàries necessàries que generen els fills seran sufragades per ambdós progenitors al 50%.  
5. Atribuïsc al pare i als fills menors l'ús i gaudi del domicili familiar.  
Tot això sense realitzar una expressa imposició de costes a cap litigant.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins del termini de 20 dies, que no suspendrà l'eficàcia de les mesures disposades.  
De conformitat amb la disposició addicional 15a de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte al tauler d'anuncis del jutjat per a portar a efecte la diligència de notificació a Daniela Yani Alzugaray Aguilar.  
  
  
Castelló de la Plana, 27 de març de 2017.- El lletrat de l'Administració de justícia: Pedro Moya Donate.